Hindi-Urdu - Wikipedia

# Hindi-Urdu

### Vun Wikipedia

Hindi-Urdu (हिन्दी) is en Grupp vun indoeuropääsche Spraken, de in Indien un Pakistan snackt weert. To de Formen höört Hindustani, Hindi un Urdu, de avers in verscheden Schriften schreven weert. Mank de Spraakkunnigen is dat nich ganz kloor, wat düsse Formen nu sülvstännige Spraken sünd, oder man bloß Dialekten oder Soziolekten vun een Spraak. Hindustani warrt vun den Anfang vun dat 20. Johrhunnert af an as de gemeensame Wuddel vun Hindi un Urdu ansehn, man ok as en Aart vun Gemeenspraak de düsse beiden Spraken tohopenbinnen deit. Hindi un Urdu sünd de Twiegen, de in Indien un Pakistan dor ut wussen sünd un Hindi-Urdu is de Naam för de ganze Grupp vun Spraken. Bi de Spraken up de Eer is dat bi de Tall vun de Lüde, de dat snacken doot, op de tweete Steed nah Mandarin un vör Spaansch un Engelsch. Mehr as 600 Millionen Minschen in Indien un angrenzend Länner brukt Hindi-Urdu as Moder- oder Alldagsspraak. In Mauritius un Fidschi snackt ene Mehrheit Hindi, in Guyana un Surinam ene Minnerheit. Hindi hett veele Wöör ut't Sanskrit, män Urdu hett welke ut dat Farsi un araabsche Wöör. Hindu-Nationalisten sünd al lang för Sanskritwöör an de Steed vun araabsche Wöör. In Pakistan is de Andeel vun Lü mit disse Moderspraak an de Minschen nich so groot, as in Indien. In Karachi is Urdu belangrieker as in veele Deelen vun Pakistan.

Wöör ut't Hindi in't Hoochdüütsch: Bhagwan, Chintz, Chutney, Dingi, Guru, Kuli, Punsch, Shampoo, Veranda, Dschungel, Curry

Kiek ok bi: Bengali, Spraken vun de Welt

Vun „http://nds.wikipedia.org../../../h/i/n/Hindi-Urdu_df8f.html“

Kategorien: Spraak | Indien | Pakistan

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Български
- Brezhoneg
- Deutsch
- English
- Español
- Français
- हिन्दी
- 日本語
- 한국어
- Kernewek
- Nederlands
- ‪Norsk (nynorsk)‬
- Occitan
- Polski
- Русский
- 中文